Edward Daniel Howard

Edward Daniel Howard (5. marraskuuta 1877 Cresco, Iowa – 2. tammikuuta 1983) oli yhdysvaltalainen roomalaiskatolinen arkkipiispa. Hänet vihittiin papiksi 12. kesäkuuta 1906 ja nimitettiin Davenportin hiippakunnan vihkipiispaksi sekä Isauran titulaaripiispaksi 23. joulukuuta 1923. Piispaksi konsekroinnin suoritti 8. huhtikuuta 1924 Austin Dowling, jota avustivat Daniel Mary Gorman ja Thomas William Drumm.Catholic-Hierarchy.org: Archbishop Edward Daniel Howard

Howard sai 30. huhtikuuta 1926 nimityksen Oregon Cityn arkkipiispaksi, jonka virkaan hänet asetettiin 26. elokuuta. 26. syyskuuta 1928 arkkihiippakunnan nimi muutettiin Portland in Oregoniksi.Catholic-Hierarchy.org: Archdiocese of Portland in Oregon Howard toimi sen johdossa, kunnes jäi eläkkeelle 9. joulukuuta 1966 ja sai nimityksen Albulaen titulaariarkkipiispaksi.

Howard osallistui Vatikaanin toiseen kirkolliskokoukseen. Hän eli 105-vuotiaaksi.

 Lähteet 

Luokka:Yhdysvaltalaiset katoliset arkkipiispat
Luokka:Vuonna 1877 syntyneet
Luokka:Vuonna 1983 kuolleet
Luokka:Yli satavuotiaiksi eläneet yhdysvaltalaiset